(Chrismon). IN NOMINE PATRIS ET FILII ET SPIRITUS SANCTI. Servorum Dei est ęcclesiam Xpisti faculta[tibu]s propriis [dita]re, ampliare, sublimare: nisi enim ditaretur, non esset unde pauperes Xpisti rec[rearentur]. Facite, inqu[it Xpistus], vobis amicos de mammona iniquitatis, ut cum defeceritis, recipiant vos in ęterna tabernacula [Lc, XVI, 9]. Hujus igitur tabernaculi gaudia, ego WALO* vocatus comes, [et fra]ter meus Walterus, et Warnerius* Sembernon[is], atque HUMBERTUS* advocatus, seu frater ejus GIRARDUS*, cogitantes sive hoc quod etiam ipse Xpistus dicit: Date helemosinam, et ecce omnia munda sunt vobis [Lc, XI, 41], partem hereditatis nostrę, si[tam ant]e portas castri Sarmasię, tradidimus sanctę MARIĘ sanctique BENIGNI martyris Xpisti, atque monachis supradicti martyris, ut abbas monasterii Divionensis vel monachi sui liberam habeant facultatem de ipsis rebus, quicquid voluerint, faciendi. Est autem monasterium jam supradictę matris Xpisti constructum super ipsam terram in honore ejusdem beatę Marię sanctique BENIGNI martyris Xpisti. Terminatur autem ipsa terra ante valvas ipsius monasterii, in latum, perticas agripennales XIIcim; a parte aquilonis, in longum perticas XXXtaIIIIor; a parte orientis, in latum, perticas XIIIIcim et dimidiam; a meridie, in longum, perticas XXXtaIIIIor et dimidiam. Si vero nos ipsi aut aliquis parentum nostrorum, concupiscentię stimulis incitatus, contra hanc donationem venire temptaverit, evindicare non valeat quod repetit; sed, convictus, loco cui calumniam inferre conatus est, centum libras auri persolvat. Si autem in sua malicia perseverare voluerit ...... sciat se cum Juda traditore anathemate [esse] damnandum. Et, ut donatio ista firma stabilisque permaneat, manibus nostris subterfirmavimus fidelibusque nostris similiter firmari rogavimus Sig. Vualonis, quondam comitis, et uxoris ejus nomine Judith* et filiorum ejus Aymonis atque Hugonis. Sig. Vualterii fratris ejus. S. Vuarnerii et uxoris ejus Istiburgis et filiarum ejus Annę et Addilę. Sig. HumbERTI advocati et uxoris ejus Ermentrudę et filii ejus Hileranni. S’ Girardi fratris ejus. S’ Bertradę sororis ejus. S’ Tetbaldi nepotis ejus. S’ Gothefridi. S. Gislerii. S. Arlebaldi. Item S. Arlebaldi clerici. S. Lezelini. S. Aymonis et Letaldi fratris ejus. S. Attonis clerici. S. Tezelini Rastelli. S. Hugonis. S. Aldonis. S. Gozelini* de Sembernon. S. Girardi. S. Girberti. S. Algerii. Acta sunt hęc apud Sarmasię castrum, publicę, anno ab incarnatione Domini millesimo XX., regnante ROTBERTO* Francorum rege, anno XXV., indictione III. EGO GIRBERTUS*, INDIGNUS LEVITA, AD VICEM DOMNI BERALDI* CANCELLARII, ROGATUS SCRIPSI ET S[UBSCRIPSI] (Ruche).